《为张彦晖写兰竹题》
明代·张宁

悬崖照水生丛兰，杜若洲空修竹寒。光风夜转吹不落，国香倒竹青琅玕。

涉江远道谁堪采，晚节平安应未改。梦中犹自忆同心，楚乡风雨知何在。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。